O 27 de setiembre de 1939, Varsovia rebló debant d'os alemans, encara que continoron bolsas aislatas de resistencia d'unidatz melitars polacas. Ixe mesmo día, Adolf Hitler demandó a l'Alto Mando d'a Wehrmacht, dirichito por o cheneral Franz Halder, a elaboración d'un plan ta una acción melitar en o Frent Occidental, contra Francia, Belchica, Luxemburgo y os Países Baixos. L'Alto Mando (Henning von Tresckow y Günther Blumentritt) fació bells plans, que s'entregoron a von Manstein y a Gerd von Rundstedt, que elabororon chuntos un plan alternativo, o Fall Gelb (Plan Amariello). Iste plan fue estudiato por Hitler en febrero de 1940, qui finalment l'aprobó.